Na temelju članka 34. Zakona o fiskalnoj odgovornosti (Narodne novine, broj 111/18) i Uredbe o sastavljanju i predaji izjave o fiskalnoj odgovornosti i izvještaja o primjeni fiskalnih pravila (Narodne novine, broj 95/19) i u skladu s člankom 31. Statuta Javne vatrogasne postrojbe Rovinj Zapovjednik Javne vatrogasne postrojbe Rovinj donosi: 

PROCEDURU 
STVARANJA UGOVORNIH OBVEZA 
U JAVNOJ VATROGASNOJ POSTROJBI ROVINJ

Članak 1. 
Ovim aktom propisuje se procedura stvaranja ugovornih obveza, odnosno nabava roba i usluga, javna nabava i sve druge obveze koje su potrebne za redovan rad Javne vatrogasne postrojbe (u daljnjem tekstu: JVP Rovinj), osim ako  posebnim propisom ili Statutom nije drugačije uređeno. 

Članak 2. 
Zapovjednik JVP Rovinj ili osoba koju ovlasti zapovjednik pokreče postupak ugovaranja i stvaranja ugovornih obveza koje obvezuju JVP Rovinj. Iskazivanje potrebe za pokretanje postupka nabave roba i usluga mogu predložiti svi zaposlenici ustanove i Upravno vijeće, osim ako posebnim propisom ili Statutom nije drugačije uređeno. 

Članak 3. 
Zapovjednik odnosno voditelj računovodstva ili osoba koju ovlasti zapovjednik dužna je prije pokretanja postupka ugovaranja i stvaranja ugovornih obveza obaviti kontrolu i izvijestiti zapovjednika je li pribavljanje predložene ugovorne obveze u skladu s važećim financijskim planom i planom nabave za tekuću godinu. 
Ukoliko zapovjednik odnosno voditelj računovodstva ili od njega ovlaštena osoba ustanovi kako predložena ugovorna obveza nije u skladu s važećim financijskim planom i planom nabave za tekuću godinu, istu predloženu obvezu zapovjednik je dužan odbaciti. 

Članak 4. 
Nakon što zapovjednik ili od njega ovlaštena osoba utvrdi kako je predložena ugovorna obveza u skladu s financijskim planom i planom nabave, zapovjednik donosi odluku o pokretanju nabave odnosno ugovaranju ugovorne obveze. 
Primjerak svakog ugovora unosi se u registar evidencije sklopljenih ugovora. 
Kopija ugovora dostavlja se osobi zaduženoj za financijsko-računovodstvene poslove . 

Članak 5. 
Nakon provedbe jednostavne nabave ili ugovaranja drugih obveza koje obvezuju JVP Rovinj iznad 20.000,00 kuna, zapovjednik je dužan izvijestiti Upravno vijeće o rezultatima koji su postignuti nabavom, odnosno ugovornim obvezama. 

Članak 6. 
Na kraju poslovne godine zapovjednik Ustanove u zakonski propisanom roku sastavlja i potpisuje Izjavu o fiskalnoj odgovornosti na temelju analize poslovanja i popunjenog Upitnika o fiskalnoj odgovornosti za prethodnu godinu, sukladno odredbama Uredbe o sastavljanju i predaji Izjave o fiskalnoj odgovornosti i izvještaja o primjeni fiskalnih pravila te u skladu s odredbama Zakona o fiskalnoj odgovornosti. 

1 

Članak 7. 
Kada se radi o postupku nabave roba, usluga i/ili radova koji ne podliježe postupku javne nabave, a u skladu sa zakonskim pretpostavkama Zakona o javnoj nabavi (Narodne novine ,broj 120/16) provođenje postupka  nabave roba i usluga provodi se na način utvrđenim u Pravilniku o nabavi bagatelne vrijednosti JVP Rovinj od 23.12.2013 godine, kojeg je donijelo Upravno vijeće ustanove. 

Članak 8. 
Ukoliko postupak nabave roba i usluga podliježe postupku javne nabave, odnosno ispunjene su zakonske pretpostavke za provođenje procedure propisane Zakonom o javnoj nabavi (Narodne novine, broj 120/16), tada se stvaranje obveza provodi u suradnji s Gradom Rovinjem osnivačem JVP Rovinj. 
Članak 9. 
Ova Procedura stupa na snagu danom donošenja, a objaviti će se na web stranici postrojbe. 

URBROj:2171-01-24-20-51
Rovinj, 29.05.2020. 

                         ZAPOVJEDNIK JVP ROVINJ
                       Evilijano Gašpić dipl.ing.sig.

2